এসব প্রতিরক্ষাকারী জিনের মধ্যে অনেকগুলোই এমনিতে নিরীহ ইশ্চেরিশিয়া কলি কে মানুষ, ইঁদুর ও অন্যান্য স্তন্যপায়ীদের মধ্যে ভীষণ অসুখ তৈরিতে সক্ষম কর তোলে। এটি সহজেই বোধগম্য যে কেন এরকম হয়। রোগ প্রতিরোধে সাহায্যকারী ম্যাক্রোফেজের মতো কিছু কোষের কাজের ধরণ অনেকটা অ্যামিবার মতোই। তারা অণুজীবকে কোষের ভেতরে নিয়ে হজম করার চেষ্টা করে। সেক্ষেত্রে অ্যামিবা-বিরোধী ব্যাক্টেরিয়া ম্যাক্রোফেজের বিরুদ্ধেও কার্যকর হতে পারবে। প্রাকৃতিক শিকারীর বিরুদ্ধে অভিযোজিত হয়ে ইশ্চেরিশিয়া কলির বিভিন্ন স্ট্রেইন কাকতালীয়ভাবে আমাদের রোগ প্রতিরোধ ব্যবস্থাকে পরাস্ত করে দিতে পারে।